
Ministru kabineta rīkojums Nr. 501
Rīgā 2024. gada 18. jūnijā (prot. Nr. 25 73. §)
Par Darba aizsardzības jomas attīstības plānu 2024.–2027. gadam
· 1. Apstiprināt Darba aizsardzības jomas attīstības plānu 2024.–2027. gadam (turpmāk – plāns).
· 2. Noteikt Labklājības ministriju par atbildīgo institūciju plāna īstenošanā.
· 3. Plānā norādītajām atbildīgajām institūcijām sadarbībā ar līdzatbildīgajām institūcijām nodrošināt plānā paredzēto pasākumu īstenošanu.
· 4. Rīgas Stradiņa universitātes aģentūrai "Darba drošības un vides veselības institūts" plānā paredzēto pasākumu īstenošanu nodrošināt atbilstoši Labklājības ministrijas speciālā budžeta apakšprogrammā 04.03.00 "Darba negadījumu speciālais budžets" paredzētajiem valsts budžeta līdzekļiem, ievērojot attiecīgā gada likumā par valsts budžetu un vidēja termiņa budžeta ietvaru noteikto finansējuma apmēru.
· 5. Papildu finansējums plānā paredzēto pasākumu īstenošanai Eiropas Savienības struktūrfondu projektu ietvaros tiks pieprasīts normatīvajos aktos noteiktajā kārtībā no budžeta resora "74. Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai".

